b'\n_START_ARTICLE_\nPavir\xc5\xa1ini\xc5\xb3 nuotek\xc5\xb3 u\xc5\xbeter\xc5\xa1tumas\n_START_PARAGRAPH_\nPavir\xc5\xa1in\xc4\x97s nuotekos (angl. urban runoff)\xc2\xa0\xe2\x80\x93 \xc4\xaf grunt\xc4\x85 nesusig\xc4\x97r\xc4\x99s krituli\xc5\xb3 vanduo, patenkantis \xc4\xaf nuotakyn\xc4\x85 nuo nelaid\xc5\xbei\xc5\xb3 pavir\xc5\xa1i\xc5\xb3 (\xc5\xa1aligatvi\xc5\xb3, gatvi\xc5\xb3, aik\xc5\xa1\xc4\x8di\xc5\xb3) ar nuo pastat\xc5\xb3 stog\xc5\xb3, taip pat sniego tirpsmo vanduo. Kadangi \xc5\xa1ios nuotekos formuojasi skirtingai nei buitin\xc4\x97s ir pramonin\xc4\x97s, tod\xc4\x97l ir j\xc5\xb3 tar\xc5\xa1os \xc5\xa1altiniai skiriasi.\n_START_SECTION_\nPavir\xc5\xa1ini\xc5\xb3 nuotek\xc5\xb3 u\xc5\xbeter\xc5\xa1tumas\n_START_PARAGRAPH_\nDidel\xc4\x99 \xc4\xaftak\xc4\x85 pavir\xc5\xa1ini\xc5\xb3 nuotek\xc5\xb3 u\xc5\xbeter\xc5\xa1tumui turi atmosferiniai krituli\xc5\xb3. Lietus ir sniegas, pereidamas per \xc5\xbeemutinius atmosferos sluoksnius, sugeria or\xc4\x85 ter\xc5\xa1ian\xc4\x8dias med\xc5\xbeiagas ir tokiu b\xc5\xabdu ant \xc5\xbeem\xc4\x97s pavir\xc5\xa1iaus patenka jau dalinai u\xc5\xbeter\xc5\xa1ti krituliai. Pagrindinis oro ter\xc5\xa1al\xc5\xb3 \xc5\xa1altinis Lietuvoje yra autotransportas, i\xc5\xa1skiriantis apie 95\xc2\xa0% anglies monoksido ir 75\xc2\xa0% azoto oksid\xc5\xb3._NEWLINE_Krituli\xc5\xb3 u\xc5\xbeter\xc5\xa1tumo \xc5\xa1altiniai yra: sieros dioksidas (SO\xe2\x82\x82)\xc2\xa0\xe2\x80\x93 susidarantis pramon\xc4\x97s ir energetikos \xc4\xafmon\xc4\x97se deginant siering\xc4\x85 kur\xc4\x85. Azoto dioksidas (NO\xe2\x82\x82) \xe2\x80\x93 susidarantis autotransporto naudojime ir kuro deginime. Kietosios dalel\xc4\x97s\xc2\xa0\xe2\x80\x93 susidaro kuro deginime (transportas, energijos gavyba, pramon\xc4\x97), dirvos erozijoje, v\xc4\x97jo pustomos dulk\xc4\x97s ir mechaninis smulkinimas (kasyba, statybos darbai). Antrasis \xc5\xa1altinis tai kiet\xc5\xb3j\xc5\xb3 daleli\xc5\xb3 formavimasis atmosferoje tarpusavyje reaguojant kitiems ter\xc5\xa1alams, pvz., sieros dioksidui, azoto oksidams ir amoniakui, kurie suformuoja kietus sulfatus ir nitratus._NEWLINE_Kita dalis lietaus nuotek\xc5\xb3 ter\xc5\xa1al\xc5\xb3 surenkama jau ant \xc5\xbeem\xc4\x97s pavir\xc5\xa1iaus. Da\xc5\xbeniausiai randami \xc5\xa1ie ter\xc5\xa1alai: skendin\xc4\x8dios med\xc5\xbeiagos (SM), naftos produktai, biologinis deguonies suvartojimas (BDS\xe2\x82\x85), vandenilio potencialas (pH), cheminis deguonies suvartojimas (ChDS), sulfitai, chloridai, bendrasis fosforas, bendrasis azotas, bendrasis kietumas, sunkieji metalai\xc2\xa0\xe2\x80\x93 da\xc5\xbeniausiai \xc5\xa1vinas (Pb), varis (Cu), kadmis (Cd), cinkas (Zn), gele\xc5\xbeis (Fe), kurie atsiranda d\xc4\x97l automobili\xc5\xb3 naudojimo (i\xc5\xa1metamosios dujos, plovimo skys\xc4\x8diai, tepalai ir keli\xc5\xb3 dang\xc5\xb3 irimas, padang\xc5\xb3 d\xc4\x97v\xc4\x97jimosi produktai ir kt.).'